section_heading: Razvoj
paragraph_text: Prototip helikoptera (iako je Piaseckieva oznaka bila je PV-3, bio je poznatiji po nazivu 'The Dogship' kako ga je zvalo osoblje koje ga je testiralo) prvi je put poletio u Mortonu, Pennsylvania u ožujku 1945., kao rezultat razvojnog ugovora potpisanog s Ratnom mornaricom SAD-a u veljači 1944. godine. Dogship je bio helikopter s dva glavna tamdem-rotora i s fiksnom tricikl podvozjem, pokretan s 600 KS (447 kW) Pratt & Whitney R-1340-AN-1 motorom. Kako bi se osiguralo da rotori ne bi došli u istu putanju, stražnji kraj trupa helikoptera zakrivljen je prema gore, tako da je putanja stražnjeg rotora bila viša od prednjeg rotora. Ovaj raspored tandem-rotora patentirao je Drago Jovanović. Trup helikoptera bio je izrađen od čeličnih cijevi, povezanih s drvenim rebrima i prekriven impregniranim platnom.